###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes së jashtëzakonshme të Kuvendit Komunal e mbajtur me datë 02.10.2024 në ora 10:40 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit
2. **Diskutim për tejkalimin e gjendjes së jashtëzakonshme të krijuar me buxhetin për financimin e projekteve kapitale**
3. **Formimi i Këshillit të Ekspertëve Financiar**

**Kushtrim Kadriu:** me kërkesë të PDK-së dhe me mbështetjen e 20 këshilltarëve të kuvendit komunal, përmes firmave të tyre kemi ftuar këtë seancë të jashtëzakonshme me këto pika të rendit të punës.

Ftojë të gjithë këshilltarët për një minutë heshtje së veprimtarit të çështjes kombëtare Irfan Shaqiri.

**Bujar Nevzati:** kërkoj nga këshilltarët e pozitës dhe opozitës që të dëgjojmë me vëmendje për arsye se shpesh po na ndodhë që këtë kuvend po e bëjmë nganjëherë si treg ku qytetarët blejnë gjëra ushqimore.

Unë kam qenë që disa mandate në kuvendin komunal dhe e di se si janë zhvilluar punimet në këtë kuvend.

Këto që po ndodhin në këto kohët e fundit nga disa këshilltar këtu nuk ka ndodhë e dinë edhe partia që është në pushtet me veprimet dhe sjelljet që i kanë bërë.

Ka disa të rinjë që nuk i dinë po ne së paku si opozitë që jemi këtu as s’kemi gjuajt askënd me gurë as nuk kemi fyer askënd, as nuk ja kemi mbyll derën askujt edhe pse kemi pas arsye sidomos në seancat e fundit në konkursin e fundit që ka ndodh në DKA e në DSHMS.

Kemi pas arsye me shku me mbyll derën dhe mos me i lënë me hy, por për sot nuk ju kemi ftuar për këtë temë.

Në vazhdim do të debatojmë edhe gjendjen në administratë, në arsim, në shëndetësi dhe në të gjitha.

Është keq që sot nuk janë mediat, unë nuk po shoh kamer dhe dua të ngris shqetësimin dhe kryetari ka bërë një marrëveshje me mediat lokale por përsëri nuk po dëgjohet zëri dhe qytetarët nuk po e dëgjojnë mirë.

Këtë seancë nuk e kemi thirr me dëshirë sot këtu për gjendjen e jashtëzakonshme për buxhetin e komunës së Gjilanit.

Këtë seancë të jashtëzakonshme PDK e ka thirr për vlerësimin e gjendjes së jashtëzakonshme e cila është krijuar si pasojë e dështimeve të mëdha në secilin projekt kapital i cili është i planifikuar në buxhetin e komunës dhe në buxhetin e Republikës së Kosovës.

Është e papranueshme dhe tejet shqetësuese për të gjithë qytetarët e Gjilanit kur shohin se si qeverisja komunale është treguar dhe po tregohet e paaftë të nis punët për realizimin e projekteve dhe kur shohim dështimin e plotë të qeverisë komunale në shfrytëzimin e buxhetit që është nda për investime të vitit 2024.

Sipas raportit të fundit financiar të këtij viti janë 41 projekte të planifikuara për këtë vit që fare nuk kanë nis punimet në teren dhe si pasojë komuna e Gjilanit po i humb 58.000.000 € buxhet i planifikuar për të investuar në këto projekte.

Janë 28.000.000. € për suficit buxhetor i vitit 2023 dhe janë mbi 30.000.000. € buxhet të këtij viti që nuk po mund të shpenzohet.

Pra si mund ta quajmë këtë gjendje ndryshe në Gjilan për veç që është e jashtëzakonshme dhe tejet e dëmshme për qytetarët e Gjilanit.

Ka disa muaj që po e akuzoni opozitën për bllokimin e bartjes së buxhetit prej 2.500.000 €. Pse askush nga qeveria nuk po i përmend fare këto 58.000.00 € buxhet të humbur në cilin nga këto 41 projekte ju ka penguar opozita për me fillu dhe përfunduar këto projekte.

Për arsye të transparencës publike lidhur me gjendjen e jashtëzakonshme buxhetore të krijuar si pasojë e dështimeve të jashtëzakonshme të kryetarit të komunës së Gjilanit PDK po i paraqet të gjitha argumentet dhe faktet që kanë të bëjnë me:

41 Projekte të dështuara nga viti 2023-2024 dhe 58 milion € të humbura (SUFICIT) për Gjilanin,

– 1,000,000.00 € Buxhet 2023, Dështim në fillimin e projektit: Renovimi i Stadiumit të Gjilanit, kodi buxhetor 14552.

– 14,000,000.00 € Buxhet 2023, Dështim i projektit: Ndërtimi i autostradës së Gjilanit, Kodi buxhetor i projektit numër 15090.

– 9,600,000.00 € Buxhet 2023/24, Dështim në fillimin e projektit: Ndërtimi i impiantit për trajtimin e ujërave të zeza, kodi buxhetor i projektit numër 19174.

– 1,200,000.00 € Buxhet 2023/24, Dështim në përfundimin e projektit: Ndërtimi i palestrës Zhegër kodi buxhetor I projektit 14550.

– 1,600,000.00 € Buxhet 2023/24, Dështim në përfundimin e projektit: Ndërtimi i infrastrukturës nëntokësore, rruga Adem Jashari,kodi buxhetor i projektit numër 53943/54456.

– 9,000,000.00 € Buxhet 2024, Dështim në fillimin e projektit: Ndërtimi i qarkores së re të qytetit të Gjilanit, Lot 5 dhe Lot 4, kodi buxhetor i projektit numër, 6 milion nga MMPHI dhe 3 milion nga të hyrat vetanake.

– 2,400,000.00 € Buxhet 2024, Dështim në fillimin e projektit: Renovimi i palestrës sporteve Bashkim Selishta në Gjilan, me marrëveshje me bashkëfinancimin e Ministrisë së Kulturës, Rinisë dhe Sportit .

– 1,000,000.00 € Buxhet 2024, Dështim në fillimin e projektit: Ndërtimi i objektit të stacionit të autobusëve me marrëveshje të bashkëfinancimit me ministri 90,000.00 euro, pjesa tjetër nga buxheti komunal.

– 1,000,000.00 € Buxhet 2024, Dështim në fillimin e projektit: Ndërtimi i bulevardit të qytetit, me marrëveshje të bashkëfinancimit në mes të komunës dhe ministrisë. Kodi buxhetor i projektit numër 55178.

– 900,000.00 € Buxhet 2023, Dështim në fillimin e projektit në vitin 2023: Ndërtimi i rrugës Hamdi Kurteshi, kodi buxhetor i projektit numër 16186.

– 200,000.00 € Buxhet 2023, Dështim në fillimin e projektit: Ndërtimi i kampusit Universitetit Kadri Zeka kodi buxhetor I projektit 1439.

– 280,000.00 € Buxhet 2023, Dështim në fillimin e projektit: Ndërtimi i shtëpive për fëmijët pa përkujdesje kodi buxhetor I projektit .

– 200,000.00 € Buxhet 2023, Dështim në fillimin e projektit: Smart City kodi buxhetor i projektit 19169.

– 300,000.00 € Buxhet 2023, Dështim në fillimin e projektit: Ndërtimi i objektit të Arkivit Ndërkomunal kodi buxhetor i projektit .

– 440,000.00 € Buxhet 2023, Dështim në përfundimin e projektit: Ndërtimi i rrugës së Kumanovës me kyqje te rruga Zhegrës kodi buxhetor i projektit .

– 180,000.00 € Buxhet 2023, Dështim në fillimin e projektit: Projektimi dhe ndërtimi i rrugës “Nënë Tereza”. Kodi buxhetor i projektit numër 16086.

– 40,000.00 € Buxhet 2023, Dështim në fillimin e projektit: Ndërtimi i Shtëpia Shtabi i UÇK-së nl Zhegovc”kodi buxhetor.

– 200,000.00 € Buxhet 2024, Dështim në fillimin e projektit: Funksionalizimi i fshatit të lumtur në lagjen e Zabelit”kodi buxhetor 55180.

– 50,000.00 € Buxhet 2024, Dështim në fillimin e projektit: Ndërtimi i shtëpive për mbrojtjen e fëmijëve kodi buxhetor .

– 230,000.00 € Buxhet 2024, Dështim në fillimin e projektit: Ndërtimi i shtëpive të komunitetit për persona të moshuar kodi buxhetor 54974.

– 320,000.00 € Buxhet 2024, Dështim në fillimin e projektit: Ndërtimi i projektit për varrezat e reja të qytetit kodi buxhetor i projektit numër 55176.

– 300,000.00 € Buxhet 2024, Dështim në vazhdimin e projektit: Ndërtimi i platos mbi lumin Mirusha kodi buxhetor i projektit numër 15179.

– 200,000.00 € Buxhet 2024, njësoj edhe në vitin 2023, Dështim në fillimin e projektit: Smart City kodi buxhetor i projektit numër 19169 .

– 200,000.00 € Buxhet 2024, njësoj edhe në vitin 2023, Dështim në fillimin e projektit: Ndërtimi i objektit të Arkivit Ndërkomunal, kodi buxhetor i projektit .

– 440,000.00 € Buxhet 2024, njësoj sikurse vitin e kaluar 2023 Dështim në përfundimin e projektit: Ndërtimi i rrugës së Kumanovës me kyqje te rruga Zhegrës. Kodi buxhetor i projektit.

– 200,000.00 € Buxhet 2024, njësoj edhe në vitin 2023, Dështim në fillimin e projektit: Projektimi dhe ndërtimi i rrugës “Nënë Tereza”. Kodi buxhetor i projektit numër 16086.

– 80,000.00 € Buxhet 2023/24, Dështim në fillimin e projektit: Ndërtimi i Shtëpia Shtabi i UÇK-së në Zhegovc”. Kodi buxhetor i projektit numër 19110.

– 5,000,000.00 € Buxhet 2024, Dështim në fillimin e projektit: Renovimi i Stadiumit të Gjilanit, kodi buxhetor i projektit numër 1552 .

– 5,000,000.00 € (vlerë e parashikuar bazuar në proces) Buxhet 2024, Dështim i punimeve sipas dinamikës së planifikuar në projektin: Ndërtimi i autostradës së Gjilanit, Kodi buxhetor i projektit numër 15090.

– 400,000.00 € Buxhet 2024, Dështim në fillimin e projektit: Ndërtimi i çerdheve modulare, kodi buxhetor i projektit numër

– 330,000.00 € Buxhet 2024, Dështim në fillimin e projektit: Ndërtimi i parkingut nëntokësor për Administratën Komunale, kodi buxhetor i projektit.

– 200,000.00 € Buxhet 2024, Dështim në fillimin e projektit: Ndërtimi i shkollës Livoq dhe renovimi i shkollës në Bresalc, kodi buxhetor i projektit.

– 160,000.00 € Buxhet 2024, Dështim në fillimin e projektit: Ndërtimi i ambulantës në lagjen Fidanishte, kodi buxhetor i projektit.

– 26,000.00 € Buxhet 2024, Dështim në fillimin e projektit: Ndërtimi i ambulantës në fshatin Uglarë, kodi buxhetor i projektit.

– 30,000.00 € Buxhet 2024, Dështim në fillimin e projektit: Ndërtimi i tregut për fermerët tek bunari i Përlepnicës, kodi buxhetor i projektit.

– 186,000.00 € Buxhet 2024, Dështim në fillimin e projektit: Ndërtimin e rrjetit të kanalizimit atmosferik në rrugën Lidhja e Prizrenit, Ahmet Malisheva dhe Mërgimtarët e Gjilanit. Kodi buxhetor i projektit numër 54469.

– 110,000.00 € Buxhet 2024, Dështim në fillimin e projektit: Ndërtimi i urave në Zhegër, Livoq i epërm dhe Çelik. Kodi buxhetor i projektit numër 54504.

– 94,000.00 € Buxhet 2024, Dështim në fillimin e projektit: Ndërtimi i urave në Demiraj, Gumnisht. Kodi buxhetor i projektit numër 54499.

– 260,000.00 € Buxhet 2024, Dështim në fillimin e projektit: Tabelat Digjitale në shkollat e Gjilanit. Kodi buxhetor i projektit numër 54395.

– 100,000.00 € Buxhet 2024, Dështim në fillimin e projektit: Ndërtimi i shtëpisë së shahut në Gjilan, GQ. Kodi buxhetor i projektit numër 19412.

– 600,000.00 € Buxhet 2024, Dështim në fillimin e projektit: Implementimi i projekteve të nënshkruara me bashkëfinancim, GQ dhe donatorët. Kodi buxhetor i projektit numër.

– 80,000.00 € Buxhet 2024, Dështim në fillimin e projektit: Projektimi i hartave zonale.

43 projekte janë paraqitur lartë

58 mil 056 mijë €

PLUS

Projekti i Planit Zhvillimor…

Zona Ekonomike…

– 5,250,000.00 € Buxhet 2024, Dështim në fillimin e projektit: Ndërtimi i objekteve të punëtorive në qendren e paraburgimit, investime në IT etj. GQ. Kodi buxhetor i projektit numër 19316/17/18/19.

180 mijë €, Hapja e traseve rrugore, urbanizmi

Ndërtimi i terenit sportiv Zhegër, 60 mijë €, kontrata sociale

Kodi buxhetor i projektit numër 54409.

Ndërtimi i fushës së sportive në Miresh, 20 mijë € , kontrata sociale

Kodi buxhetor i projektit numër 54411.

PZHK, çmim sekret i VV-së

Ndërtimi i terenit sportiv në shf “Agim Ramadani” në fsh.Zhegër-Gjilan

800 mijë € projektet me bashkëfinancim

**Alban Hyseni:** po i ofrohemi 3 vjetorit të fillimit të punës tonë si qeverisje lokale janë bërë gati 3 vite për përpjekje të pandërprera për punë dhe rezultatet e mira e në të mirë të qytetit tonë dhe të qytetarëve tanë.

Janë plot 3 vite në të cilat puna jonë është karakterizuar nga sundimi i ligjit dhe rendit pa asnjë rrethanë që të ngjall dyshimet për krim apo korrupsion e lërë me ndonjë aktakuzë apo sfidë ligjore nga ekzekutivi e ndaj tij.

Pra dallimi i parë më i rëndësishëm mes të kaluarës, të tashmes dhe të ardhmes është se dikur kishim shumë drejtor edhe me shumë aktakuza ndërsa tani kemi shumë drejtorë dhe asnjë aktakuzë të vetme.

Megjithëatë ne nuk pretendojmë të krahasohemi me të kaluarën të qeverisjes së zhytur në botën e krimit dhe korrupsionit sepse ne përfaqësohemi për vlera të tjera.

Kemi gjetë një komunë të zhytur në obligime financiare janë rreth 26.000.000 € borxhe të trashëguara nga e kaluara.

Prej tyre 12.000.000 € borxhe që duhet domosdoshmërisht të paguhen ndërsa 14 milionë janë obligime kontribute të tjera.

Për 3 vite qevrisje kemi arritur që pavarësisht pengesave të mëdha dhe tentativave të vazhdueshme për të penguar qeverisjen e mirë të sjellët ndryshimi rrënjësor në qeverisjen lokale.

Tashmë jemi edhe të konfirmuar si një nga 3 top komunat në Kosovë me përmnbushje të premtimeve tona elektorale.

Nga 109 premtime në total ne kemi arritur që të përmbushim ose të fillojmë mbi 80% të tyre.

Nga 9 dhjetori 2021 deri në qershor 2024 ende pa u bërë 3 vite kemi përmbushur ose jeni në proces të përmbushjes të mbi 80% të premtimeve tona.

Sa për ilustrim në 2 mandate më parë janë bërë gjothsejt 52 premtime, 22 në vitin 2017 dhe 31 sosh në vitin 2017 dhe në vitin 2021.

Për më qeverisje kemi përmbushur pothuajse dyfishine premtimeve krahasur me 8 e bëra nga qeveria e mëparshme.

Kjo tregon se jo vetëm fjalët që ishin premtuese por edhe puna po bëhet e tillë, ne i njohim dhe i dimë nevojat e qytetarëve sepse ishin dhe jemi afër tyre por gjithashtu po i kryejmë detyrat tona dhe obligimet tona krahas këtyre nevojave.

Një numër i madh i punëve që po bëhen dhe që janë bërë të cilat nuk janë përmendur fare në listën e gjatë të premtimeve tona elektorale do i përmendi shumë shkurt dhe shumë shpejt.

Nuk kemi premtuar askund që do të renovojmë shumë shume shkolla por një punë e tillë e jashtëzakonshme është bërë në këtë drejtim dhe kjo do të vazhdojë edhe në vitin vijues i fundit për mandatin tonë të parë qeverisës për të vazhduar më pas me punët e tjera.

Kishim premtuar ndërtimin e 4 e çerdheve publike dhe me ato që nisim këtë vit do të tejkalojmë dukshëm numrin e premtuar.

Kujdes i veçantë i është kushtuar edhe shkollës së mesme teknike e cila sot është në gjendjen më të mirë ndonjëherë.

Numri i nxënëseve është më i madh se kur më parë fal investimeve kapitale infrastrukturore në shkolla fillimisht dhe më pas përkushtimit tonë në promovim të profileve të kësaj shkolle.

Tashmë me buxhetin e bartur që nuk po e votoni që nga muaji mars po u mohohet 300 nxenesve të shkollave të mesme profesionale subvencionimi i punës praktike me 4.80 € për orë ose 1000€ për 200 orë në total për një vit shkollor që në ditë pune përkthehen në 26 ditë në total.

Një sektor shumë i rëndësishëm për komunën tonë që ka marr vëmendje të shtuar është edhe bujqësia me 300.000 € buxhet të trashëguar për këtë sektor.

Subvencionimet për blegtorët, bletarët, fermerët, pemëtarët kanë qenë të shumta përfshirë subvencionimin e qumështit, mbështetjen me farë misri, gruri, plehrat artificial, koshere bletësh, fidanë arrash, serra të ndryshme, makineri bujqësore, shpezë, krerë lopësh qumshtore e projekte të ndryshme.

Faktkeqësisht një planifikim që për këtë vit ka të bëjë me subvencione të qumështit me 0.10 € për litër me një vlerë totale mbi 200.000 € nuk është miratuar për shkak të mosvotimit të bartjes së buxhetit.

Rëndësi tjetër e veçantë i kemi kushtuar edhe shëndetësisë niveli primar shëndetësor nuk ka qenë kurrë më mirë dhe nuk është menaxhuar asnjëherë më shumë e me më shumë efikasitet.

Qendra e III për nga niveli i shërbimit ajo e Arbërisë tash është ndërtuar tërësisht e re brenda saj është funksionalizuar shërbimi biokimik si dhe ai stomatologjik i cili ëhstë i vetmi në sektorin publik.

Qendra e II për nga niveli i shërbimit ajo e Dardanisë është rinovuar tërësisht një ambient pune i stërvjetëruar e i lodhur nga numri i madh i shërbimeve tani ka rilindur me shërbimin biokimik që ka marr aparatura të reja, hapësira të riorganizuara dhe efikasitet të paprecedent.

Të gjitha QMF-të, AMF-të që kishin nevojë për renovime nga mjetet sanitare deri te hapësirat e punës tashmë janë përfunduar.

Tani në hapësirat e tyre përkatëse me 4 qendra të tjera të mjekësisë familjare nëpër fshatrat Miresh, Bresalc, Cernicë dhe Zhegër janë vendosur laborator biokimik për analiza.

Nga këto 3 nuk janë bërë ende publike por do të bëhen së shpejti ndërsa në Zhegër është funksionalizuar laboratori biokimik dhe karriga stomatologjike.

Kontrollat sistematike janë rregull për të gjithë nxënësit e klasave I deri në IX të komunës tonë nesër në po këtë sallë do të bëhet prezantimi i rezultateve të kontrollave sistematike.

Më lejoni qe nga kjo foltore tju bëj ftesë që të vini e të shihni punën dhe rezultatet që dalin nga kjo kontrollë.

Në QKMF përveç kalimit në objektin e ri proces i shoqëruar me sfida në vete investimet janë rritur poashtu.

Në QKMF funksionon aparati i mamografisë ku me mijëra gra dhe vajza të komunës tonë kanë marr shërbime pa pagesë.

Poashtu pap testi është realizuar në bashkëpunim me spitalin e qytetit që është gjithashtu pa asnjë kosto shtesë për qytetarët tanë.

Kemi gjetur QKMF-në vetëm me një autoambulancë funksionale ndërsa sot në këtë ditë janë 4 sosh.

Jemi në pritje edhe të një automjeti tjetër me çka do të bëhen 5 autoambulanca për QKMF-në.

Përmes vlerës së shërbimeve nga ky muaj përveç atyre që kanë qenë të angazhuar deri tash do të fillojmë punën edhe 20 mjekë të përgjithshëm dhe 5 stomatolo.

Praktikisht nga ajo që kemi si informacion asnjë mjek i përgjithshëm në komunën tonë nuk mbetet më papunë në komunën e Gjilanit.

Për të mbledhur ngadal punën dhe angazhimin tonë po përpiqem që të jem sa më i shkurtë.

Kemi kthyer vëmendjen në zonat rurale që ishin të harruara, të lëna pasdore dhe të mashtruara për vite me radhë.

Premtimet dhe gënjeshtrat shumëvjeçare tashmë janë të përfunduara me qeverisjen tonë dhe kemi arritur ta realizojmë projektet më të rëndesishme.

Fshatrat tona kanë infrastrukturë moderne, hapësira publike për shfrytëzim, ndriçim publik dhe shkolla me terene sportive që përmbushin nevojat bazike të tyre.

Janë 6 fshatra Verbica e Kmetovcit, Pogragja, Vrapçiqi, Uglari, Bresaci dhe Cernica të cilat tashmë kanë përfunduar ose janë duke u përfunduar sisteme të ujësjellësit.

Kur morëm detyrën kishim 15 fshatra pa ujë të pijes ndërsa më pak se 3 vite kemi siguruar ujësjellësin pothuajsë 1/3 e këtyre fshatrave.

Janë ndërtuar parqe në të gjithë komunë tonë parku Baja, parku në lagjen Iliria, renovimin e parkut te palestra e sporteve dhe në lagjen Arbëria e deri te parqet në fshatin Demiraj, Miresh e Shillovë.

Asnjë ndërtim i lartë pa leje dhe asnjë tejkalim nuk është lejuar duke siguruar edhe matje të sakta për çdo pllakë të betonuar në seciloin objekt të ndërtimit.

Kemi tejkaluar planifikimet për të hyrat vetanake komunale nga 1.800.000 € nga 4.9 sa ishin të planifikuara në 6.7 milionë € të realizuara vetëm në vitin 2023.

Kujdesi për zjarrfikësit është më i madh se kurrë më parë jo vetëm që është shtuar numri i zjarrfikësve vullnetar por janë rritur edhe pagat e tyre bashkë me investime në paisje, makineri që lehtësojnë punën dhe sigurojnë shëndetin e tyre në punë.

Ndërkohë po zhvillohen punime në ndërtimin e aneksit të zjarrfikësve një kërkesë e kahmotshme që tashmë po bëhet realitet.

Është finalizuar dokumenti i identifikimit të rreziqeve si dhe më pas edhe plani i veprimit.

Është mbushur premtimi për fondin e ndërmarrësve të rinj ku janë nënshkruar kontrata për 28 përfituesit para pak ditësh për vitin 2024.

Edhe pse kemi më pak buxhet për shkak të mosvotimit të buxhetit këtë vit janë 50.000 € që na mungojnë në buxhetin për ndërmarrësit e rinj.

Kemi finalizuar dokumente, strategji për zhvillim ekonomik, lokal përfshirë këtu edhe studimin e fizibilitetit për zonën ekonomike dhe inkubatorin e biznesit një kërkese që po pret miratimin tuaj për themelimin e tij që të mund të filloj jetësimi i inkubatorit.

Buxheti për kulturë, rini dhe sport është dyfishuar dhe secili klub sportiv është financuar më shumë nga viti në vit.

Biblioteka e qytetit është funksionalizuar plotësisht dhe presim të arrijnë edhe 123 tabletë të rinj për lexim duke ju ofruar lexuesve tanë mbi 24 milionë libra nëpërmjet abonimit për një vit të plotë.

Gjithashtu janë siguruar 20.000 € shtesë për blerjen e librave në kopje fizike për bibliotekën e qytetit.

Po vazhdoj me rrugët infrastrukturore si rruga Adem Jashari, platoja e lumit Mirusha ishte e kontraktuar me vlerë prej 919.000 € ndërkohë që 82 % e pagesave po realizohen në këtë vit.

Me intensitet të lartë po vazhdon projekti i rrugës Hamdi Kurteshi i cili ka një vlerë prej 2.400.000 € dhe është jetik për qytetin tonë dhe komunikimin e gjithmbarshëm.

Në përmbyllje të nderuar asambleistë koha e sundimtarëve ka përfunduar ata që pretendojnë dhe përfaqësojnë qytetarët po veprojnë kundër tyre janë në rrugën e njejtë të bashkimit me ekzekutivin e tyre të dënuar diku e tashmë të harruar.

Koha e kleptokratve dhe këtyre sundimtarëve ka marr fund dhe nuk kthehet më.

Për muaj me radhë ashtu siç e dini edhe ju por edhe vitin e kaluar jemi përball me një kuvend komunal gjysmë funksional dhe tashmë krejtësisht jo funksional.

Sot quditërisht nuk kemi problem me transparencë ndërkaq në mbledhjen e fundit kishim dhe me rastin e mosvotimit të buxhetit brenda afatit ligjor bazuar edhe në ligjin për vetqeverisje lokale neni 50 pika c sot edhe zyrtarisht i jam drejtuar MAPL –së me kërkesë për të iniciuar procedurat e shpërbërjes së kuvendit komunal.

Një subjekt komunal që ka bashkëqeverisur dikur e që kishte gojën plot lavdatë tani që nuk janë më janë plot mllef dhe inat ndërsa të tjerët tani me ish shefin e prokurimit publik të dënuar me aktgjykim nga Gjykata Themelore të kthyer në rigjykim nga Gjykata e Apelit asambleistë milioner që mbrojnë investimet e kundërligjshme dhe më pas lidhin kontrata milionëshe për dyer dhe dritare plastikë dhe së fundi për aferat dhe substancat narkotike nuk mbetet gjë tjetër veçse të përballemi me të gjitha ato që kemi.

Ne e duam të mirën publike e jo interesin personal, ne jemi këtu për qytetarët e jo për veten siç jeni ju, ne jemi për të garantuar që jemi të pakorruptuar e nuk jemi të dënuar ne jemi ballëhapur e krenar jo kokëulur e unë shpresoj që do të vjen dita shumë shpejt kur të gjithë bashkë duhet të dalin para qytetarëve, duhet të dalin para sovranit por ju tash mund të vazhdoni, mund të mos votoni, bëni skenare, plane, bëni shoë mediatik por mos harroni se të gjithë e kanë kuptuar edhe qëllimin e juaj.

**Avdyl Aliu:** është një gjendje jonormale në qeverisjen dhe në komunën e Gjilanit një gjendje jo e zakonshme prandaj edhe kemi seancë të jashtëzakonshme.

Fillimisht për me shmang një keqkuptim i përshëndes mediat prezentë, gazetarët për të cilët kam mirënjohje për përcjelljen e aktiviteteve këtu por edhe në subjekte politike që e bëjnë.

Ka qenë një keqkuptim herën e kaluar gjithnjë ne kërkojmë regjistrim edhe incizim dhe prodhim nga aspekti profesional i një seance e cila kish me i plotësu kushtet e mira të transparencës taman si duhete jo me kamera të sigurisë siç është edhe duke u bërë deri më tani.

Pata me përshëndet edhe administratorin që sot e kam ndërmend me thirr praktikant.

Është poshtërsi të thotë diçka dhe të ikë dhe nuk pret ballafaqim.

Përmendi milioners këtu po është shumë normale që të ketë milionera sepse krejt e kanë mundësi të punojnë.

Përmendi dyer dhe dritare unë deshta t’i them praktikantit që një milioner që ky e përmendi tash në vitet e 80-ta ka qenë pjesëmarrës i ndërtimit gjyshi i shtëpisë së tij edhe në atë shtëpi i ka dritaret e milionerit.

Ai milioner kur ky ka qenë fëmijë me shumë të tjerë milionera që sot disa nuk janë në mesin tonë e kanë organizuar mësimin nëpër shkolla, ja kanë paguar mësuesit praktikantit për ta kryer shkollën por se kanë mësuar mirë se ka marr mësimin mirë.

Komuna e Gjilanit që nga paslufta është në gjendjen më të rëndë ndonjëherë në gjitha aspektet nuk ka transparencë, performancë, keqpërdorime të shumta, keqmenaxhim në shumë projekte.

**Bujar Nevzati:** nuk është mirë që kryetari doli në këtë formë, në një formë po na fton për bashkëpunim dhe ne jemi të gatshëm që atë bashkëpunim të ja japim kryetarit dhe në anën tjetër vjen këtu dhe fyen që nuk i takon një kryetari.

Andaj kjo është gjendja dhe sjellja e kryetarit që e ka sjell në këtë gjendje qeverisjen komunale.

Sa i përket shpërndarjes së kuvendit komunal me pas pasën mundësi kryetari dhe të drejtë ligjore me shpërnda kuvendin moti ish harru kjo prandaj këtë le ta eliminon kryetari dhe ai që e mendon këtë.

Unë e dëgjova me vëmndje dhe në asnjë shqetësim tonë si opozitë nuk u përgjigj doli dhe thuri lavde thua se Gjilani është ndonjë qytet si Parisi.

Obligim ligjor e ka me njoftu kuvendin pse i ka shkarkuar drejtorët, kënd e kanë emëruar drejtor dhe sot këtu nuk e dimë se kush është i emëruar drejtor.

Kush është drejtor i DSHMS, a e dini ju se drejtori i QKMF-së është pa mandat, nëpër QMF-të që u lavdërua kryetari i komunës nuk ka as gjilpëra, as gjërat elementare nuk janë , në kopshte nuk ka qepë për ta përgatitur ushqimin, punëtorët me shkolla të mesme në zyre të kryetarit paguhen 690 € në muaj ndërsa ata me fakultet 407 €, kryetari i komunës i ka ngrit pagat punëtorëve te Tregut pa vendim të kuvendit dhe tash vjen këtu kërkon bartjen e buxhetit.

**Ismajl Kurteshi:** para se të diskutoj për çështjen për të cilën kam dal këtu së pari dëshiroj publikisht të pajtohem me konstatimin e z. Avdyl Aliu i cili me të drejtë tha se nuk është mirë që njerëzit pasi të flasin menjëherë ta lëshojnë mbledhjen pa i dëgjuar të tjerët qoftë ky kryetari i komunës, qoftë ai shefi i grupit më të madh parlamentar, qofsha unë.

Secili kur flet ka obligim me i dëgju edhe të tjerët prandaj pajtohem plotësisht me ty Avdyl.

Nga organizatori i kësaj seance na është kërkuar nënshkrimin për diskutim rreth buxhetit të komunës, duke e pas parasysh rendësin e buxhetit unë, bashkë me dy kolege nga pozita e kemi nënshkruar kërkesën e opozitës, prandaj kërkoj që sot të diskutojmë vetëm për çështje për të cilën na është kërkuar nënshkrimi.

Të nderuar kuvendar/e, i kam lexuar kushtet që i ka kërkuar LDK-së për shqyrtimin e Buxheti të Komunës për vitin 2025. Është e drejt e secilit grup parlamentar madje edhe e çdo këshilltari komunal që të ngritë çështje si ajo e konkursit të fundit, çështjen e kontratave në vepër, çështjen e raportimit me kohë të Kryetarit të Komunës, për çfarëdo çështje që kërkon Kuvendi, por asnjëra nga këto çështje që LDK-ja i ka vendosur si kushte për votimin e buxhetit, nuk kanë të bëjnë asgjë me buxhetin.

Votimin e buxhetit opozita mund ta kushtëzoj me projekte që ajo i konsideron të rëndësishme e që ka mundësi reale të realizohen, por assesi me çështje që nuk kanë lidhje me projektet e buxhetit të vitit 2025, ose me ato 2.5 milion euro që po e presin zhbllokimin nga ana e këtij Kuvendi, sepse ky bllokim po ju sjell telashe të mëdha shumë OJQ-ve e shumë qytetarëve të Gjilanit.

Kuvendare e kuvendar të nderuar, z. Kryetar i Komunës, duke e pas parasysh se çështja e buxhetit komunal është çështje shumë e rëndësishme për Gjilanin, apeloj që të gjithë pa dallim të kontribuojmë për arritjen e një marrëveshjeje të arsyeshmedhe ta votojmë me kohë Buxhetin e Komunës për vitin 2025, pa e lënë anash edhe zhbllokimin e 2.5 milion eurove.

Të nderuara zonja dhe zotëri, dëshiroj t’ua sjell ndër mend se kushtet e punës sot në këtë sallë janë të njëjta me ato të seancave të muajve: Prill, maj, qershor, korrik dhe 24 shtator, seanca të cilat i lëshonte LDK-ja, me arsyetimin se nuk ka kushte për punë, gjegjësisht nuk ka transparencë.

Në kushte të njëjta përveç kësaj seance është mbajt edhe seanca e 5 shtatorit.

Kur në kushte të njëjta disa seanca mbahen e disa bojkotohen arsyeja që gjoja mungonin kushtet për mbajtjen e seancave nuk është reale. Prandaj ju kisha lut që tani e tutje t’i mbajmë seancat e në të njëjtën kohë të kërkojmë kushte më të mira për punë.

Në fund dëshiroj të them se nëse si këshilltar komunal nuk kemi vullnet ose nuk jemi të aftë me i krye punët për të cilat na kanë zgjedhur qytetarët me votën e tyre e na paguan shteti nga taksat e qytetarëve propozoj që të gjithë të dorëheqemi nga pozita e këshilltarëve komunal dhe t’u hapim rrugë zgjedhjeve të reja për Kuvendin e Komunës.

**Kushtrim Kadriu:** për dorëheqjen e kuvendit apo shkarkimin e kuvendit mendoj se mirë është ta bëjmë po ta nisim nga ai e të shkojmë të dy nivelet në zgjedhje.

**Gentrit Murseli:** fillimisht dua të përgëzoj PDK-në për inicimin e mbajtjes së kësaj séance me një periudhë të jashtëzakonshme për komunën tonë.

Për mua është situatë e zakonshme që nga kjo foltore të kërkoj bashkëpunim institucional sepse jam I bindur që kjo është rruga më e mirë për të mbrojtur interesin e përgjithshëm qytetar.

Ky ekzekutiv nuk e njohin gjuhën e bashkëpunimit sepse janë mësuar që të përfitojnë vetëm nga krizat dhe krijimi i situatave të jashtëzakonshme sikur kjo sot për shpërbërje të kuvendit sepse unë i konsideroj që për ta është ideale të shfrytëzohet rasti për viktimizim dhe përfitim politik.

Kjo parti ka fyer të gjitha parimet përveç njërin prej tyre atë të tendencës që me çdo kusht të bllokojnë institucionet e Republikës së Kosovës.

Nëse deri dje sot këto institucione i sulmuan dhe tentuan ti shkatërrojnë nga jashtë tani po e bëjnë nga brenda.

Të gjithë jemi dëshmitar që ky ekzekutiv i komunës prej ditës kur i fituan zgjedhjet nuk e lejuan konstituimin e kuvendit deri në ditën e fundit të afatit ligjor duke rrezikuar mandatet tona dhe përsëri ditën e zgjedhjeve komunale.

Ndërsa prej momentit që e fituan mbështetjen për udhëheqje të kuvendit nuk i njoftuan koalicionet me parti dhe individ sepse me të drejtë që e udhëheqin kuvendin është periudha më e dobët që nga shpallja e pavarësisë së Kosovës deri më sot.

Sot jemi para një pozicioni shumë të rëndë vullneti jonë për bashkëpunim është i pamjaftueshëm sepse përballë e kemi një subject që nuk e njohin më as veten.

Erdhën në pushtet duke premtuar meritokraci dhe përfunduan duke shfrytëzuar çdo mundësi për të punësuar familjarët e tyre më të afërt.

Aktivistët e VV i punësuan me kontratë në vepër kur se ata që nuk pranojnë nënshtrimin siç e dini edhe ju I distancuan me kohë.

Si ka mundësi që na akuzojnë për borxhe kur kanë miliona € suficit.

Suficiti është paaftësi e paaftësia është dështim.

Kryetari ka dështuar sepse kur nuk ka rezultate ka gjithmonë arsyetime ku ky kryetar nuk i gjen problemit zgjidhje mirëpo zgjidhjeve i gjen problem.

Për ta nuk po kryhet stadiumi sepse ka probleme, nuk po kryhet autostrada sepse ka probleme, impianti i ujërave të zeza nuk po kryhet se ka problem, hyrje daljet e qytetit nuk po kryhen sepse ka problem, qarkorja e vjetër nuk po fillon sepse ka problem, qarkorja e re nuk po fillon sepse prap i dolën disa probleme.

Të gjitha projektet në investimet kapitale në Gjilan që kanë filluar më përpara e që nuk po fillojnë sot të gjitha kanë problem.

E vërteta qëndron se emërues i përbashkët i të gjitha problemeve në komunën e Gjilanit ka emër e mbiemër e ai është Alban Hyseni.

i erdhi fundi i mandatit e ky njeri ende nuk e ka kuptuar që në detyrë ka ardhur për ti zgjidhur problemet e Gjilanit e jo për ti identifikuar ato.

Andaj sot për herë të fundit i bëj thirrje qe të na ftoj gjithë anëtarëve të kuvendit dhe të bashkëpunojmë dhe të bashkë caktojmë tabelën e shpenzimeve edhe për vitin 2025 gjithashtu edhe për bartje të buxhetit prej 2.500.000 € suficit nga viti 2023.

Interesi i përgjithshëm qytetar është më i rëndësishëm se egoja e kryetarit për pushtet.

Kryetar të lutem mos humb kohë bashkëpunimi dhe bashkëplanifikimi janë e vetmja rrugë për të dal nga kjo situatë e jashtëzakonshme.

Unë jam absolutisht i vetdijshëm që nuk je i interesuar për dalje nga kriza por sot e dëshmove me këtë informatë publike ku kërkuat shpërbërjen e kuvendit mirëpo reflekto sepse kjo nuk i dëmton partitë opozitare.

Të jesh i bindur përkundrazi i forcon ato asnjëherë në jetën time nuk do të pranoj që të forcohem e të ngritem politikisht nga dështimet e të tjerëve por vetëm nga mundi, sakrifica, kontributi dhe suksesi im.

**Ardhmërie Musliu:** ftesës së organizatorit të kësaj seance të jashtëzakonshme për buxhetin e komunës i jam përgjigjur pozitivisht me qëllim të vënies së kontributit tim për tejkalimin e kësaj situate.

Situatë e cila ndikon në jetën e secilit prej qytetarëve por organizatori i kësaj seance që sipas tij kemi shumë dështime, por duhet me ditë që kemi edhe shumë bllokada për shkak se opozita i ka numrat prandaj ju lutem mos na bllokoni, na lini të punojmë ashtu siç dimë ne mirë, keq në fund qytetari vendos na ndëshkon edhe neve nëse jemi gabim ashtu siç ju kanë ndëshkuar edhe juve.

Shpresoj dhe besoj se përgjigjja jonë ndaj kërkesës për seancë të jashtëzakonshme të tregoj transparencë dhe pajtueshmëri për gjendjen e krijuar për mosvotim të buxhetit të komunës duke menduar për një pajtueshmëri në pikat e caktuara mes opozitës dhe pozitës kërkojmë përkushtim, ndjeshmëri dhe përgjegjësi të asambleistëve ndaj qytetarëve të komunës për të cilët jemi votuar dhe zotuar se do të përmbushemi detyrimet tona ndaj qytetarëve dhe kategorive të caktuara që kanë stagnuar në moskalimin e buxhetit të komunës së Gjilanit.

Personat me aftësi të kufizuara, Handikos, për kryetarin e shoqatës së të verbërve që veç sa pata mundësi edhe me taku që ishte shumë i dëshpëruar për këtë situatë mandej edhe studentët që pop resin bursat si mundësi për të mbuluar shpenzimet e papërballueshme, stagnimi i projekteve në ekzekutimin e tyre, planifikimi dhe investimi në programet për zhvillimin e komunës prandaj për mos u zgjatur më shumë pasi tash pika e vetme që tregon përse ne sot jemi mbledhur këtu është votimi dhe tejkalimi i buxhetit të komunës.

Të tjerat mendoj që nuk kanë relevancë dhe sipas mendimit tim nuk duhet të humbet kohë më shumë.

Ftoj kryesuesin e kuvendit që të respektohet pika e rendit të ditës që ka të bëjë me votimin e buxhetit të komunës si pikë e vetme e rëndësishme të kësaj séance të jashtëzakonshme.

**Nazim Gagica:** para se të hy në seancë mora një mesazh prej shoqatës ku kërkohet nga shoqëria civile që të tejkalohet situata por me kënd ta tejkalojmë situatën këtu.

z. Kurteshi kemi biseduar bashkë shumë herë ku bashkarisht i kemi nda shqetësimet e përbashkëta për të gjetë një zgjidhje për të tejkaluar këtë situatë që me të drejtë është thirr kjo seancë e jashtëzakonshme.

Nuk pajtohem me pikën e dytë të rendit të punës për zgjedhjen e këshillit të ekspertëve financiar sepse ligji për vetqeverisjen lokale e ndan bukur mirë legjislativin dhe ekzekutivin dhe obligimeve dhe detyrimeve edhe të legjislativit.

Por në anën tjetër edhe punët e juaja që keni me i kry ne nuk ja menaxhojmë punët pushtetit, ne marrim vendime por punët do t’i kryeni vet.

Menaxher i mirë është ai që arrin objektivat përmes të tjerëve e që në këtë rast i bie me i arrit objektivat përmes opozitës por si bëhet kjo?

Kjo bëhet me bashkëpunim, kjo bëhet me një sjellje ndryshe, kjo bëhet me motivim e jo me shantazhe, kërcënime e fyerje sepse nga kjo që u pa dhe u dëgjua del që në asnjë variant nuk jeni të interesuar me zgjidh problemin përkundër gatishmërisë.

Ne jemi munduar që të jemi konstruktiv në projekte gjithherë por që ne kemi bindjen e plotë sepse ju jeni të interesuar mos me zgjidh këtë problem sepse nuk ju duhet ato 2 milionë e gjysmë.

Po tentohet që të bartet faji tek kuvendi, tek opozita madje kemi edhe një organizim bukur të madh propagandues që të hudhet faji tek ne në fakt te opozita.

Një kuvend i cili u themelua nga ju e themeluat këtë kuvend mbi baza personale, e keni bërë mazhorancën me tendencën permanente që një ditë me ra me u pre në të.

Dhe çka ndodhi erdhi një ditë kur e humbët ju kuvendin nuk e humbëm ne dhe tani çka kërkoni prej kuvendit ne me ju zgjidh problemet, ne me i menaxhu projektet, është naivitet politik.

Çka doni prej AAK-së ju ka votuar buxhetin e vitit 2023 pa asnjë kusht kemi votuar projektin e varrezave pa asnjë kusht, ku i kemi varrezat e reja, a është inicuar ndonjë procedurë, ju kemi mbështet me 1.000.000 € që i ka sjell kryetari i komunës pa planifikim për tabela të mençura por ku janë ato tabela të mençura, ku janë procedurat, e kemi mbështet inkubatorin e biznesit por inkubatori i biznesit është për me mbulu dështimin e krijimit të zonës ekonomike.

Tani drejtoresha e financave e lëshon sallën në kohën kur unë dua t’ja bëj një pyetje?

Të tregoj drejtoresha e financave sa pagesa janë bërë shtesë për punë shtesë që i keni konsideruar të jashtëligjshme, i keni ndal pagesat për komitete për punë shtesë dhe na tregoni sa pagesa janë bërë prej aprovimit të ligjit për zyrtar publik në komunë për punë shtesë për zyrtarë që marrin edhe një pagë tjetër?

Nëse nuk e keni tani informatën atëherë na dërgoni me shkrim?

Aleanca e voton buxhetin për hir të qytetarëve dhe ne jemi të gatshëm me votu buxhetin edhe pse ju nuk jeni të interesuar.

Kërcënimet e vazhdueshme përmes shkresave se ka me shpërnda kuvendin kjo është padituri e madhe, unë e di që dikush prej nesh këtu as çertifikatë në komunë nuk ka nxjerr asnjëherë e mos të flasim me drejtu institucionin.

Ky planifikim në vlerësimin e hershëm financiar nuk shërben dhe nuk ndryshon gjendjen.

Unë kam një pyetje për sekretarinë a është kthyer përgjigjja prej MAPL-së për vendimet e seancës së kaluar që kemi nxjerr në këtë kuvend ?

**Sadri Arifi:** këtë vendim nuk e ka nxjerr sekretaria dhe nuk e ka dërguar në vlerësim.

**Nazim Gagica:** atëherë nëse nuk është shkuar në vlerësim dhe ka kaluar afati 15 ditë ajo e ka ligjshmërinë e plotë për ekzekutim.

Nëse kanë kaluar afatet ligjore andaj për 4 pika vendimet që janë marr për punëtorët e Tregut, për Handikosin, Shoqatën e të Verbërve, Pema dhe varrezat e qytetit janë mëse valide.

**Krenare L. Kqiku:** sa i përket diskutimit për tejkalimin e gjendjes së jashtëzakonshme të krijuar për buxhetin, për financimin e projekteve kapitale seanca e jashtëzakonshme është thirrur sot dhe jemi edhe ne prezent.

Më gëzon fakti që po në këtë seancë janë të krijuara kushtet, janë gazetarët, janë mediat të pranishme të cilët kanë qenë edhe në seancën e kaluar e që u tha nga shefi ka qenë një keqkuptim.

Unë mendoj se është një obligim ligjor edhe moral nga ana e tij t’i kërkohet falje gjithë qytetarëve edhe gazetarëve, gjithë mediumeve që janë fyer por fatmirësisht po me të njëjtit gazetar, të njëjta mediume krijohen kushte dhe mbahet seanca e jashtëzakonshme.

Sa i përket kërkesës së mjeteve në vlerë prej 2.500.000 € për realizimin në këtë vit po rrezikojmë çdo ditë që kalon nga koha e shkurtër që ka mbetur.

Janë mjetet që trajtojnë dhe japin zgjidhje për shumë probleme dhe nevoja të qytetarëve, studentët për bursa, personat me nevoja të veçanta, komunitetin e sportit e të kulturës, grupet e tjera po presin vendimin e kuvendit.

Ato janë mjetet e tyre dhe mundësia për ta në role dhe përgjegjësi të ndara ne si shumicë në ekzekutiv dhe në kuvend kemi detyrim andaj ndaj atyre që përfaqësojnë që të shtyjmë përpara agjendën zhvillimore e jo të rrënojnë çdo shansë për ta.

Besimi që kemi marr na obligon që të lëmë anash politikën ditore në situata si sot kjo që po përballemi jemi në fillim të tetorit dhe vetëm 2 muaj kemi kohë përpara.

Dhjetori është muaji I mbylljes së aktiviteteve dhe pagesave e projektet e infrastrukturës në procedura prokurimi me muaj marrin kohë.

Jemi shumë vonë për realizimin, bartjen e planifikuar e cila po zvarritet seancë pas séance pa ndonjë arsye të mirëfilltë.

Votat kundër bartjes është votë kundër gjithë atyre që sot kanë sy kah kuvendi dhe shpresë kah ne si anëtarë.

Kjo sjellje shkakton pasoja, dënim e dënimin e bartin ata që më së shumti kanë nevojë për këto mjete fundja janë mjete të tyre ata ju besuan përfaqësimin jo refuzimin siç po veproni në këtë rast .

Ky buxhet pret bartje nga ne janë kërkesat dhe nevojat e gjithë qytetarëve ndërsa sa i përket kornizës afatmesme buxhetore ka kaluar ciklet e konsultimeve publike me qytetarë dhe grupet e komunitetit por jo edhe diskutimin në seancën e kuvendit nga anëtarët e kuvendit ku të gjithë anëtarët e KPF-së as nuk i kanë dhënë lejen që të vije deri në kuvend dhe të diskutohet as korniza afatmesme buxhetore, as raporti që të tregohet transparenca dhe puna e kryetarit në kuvend, as 2.5 milionë mjete të bartura.

KAB është dokumenti strategjik që orienton zhvillimin e komunës sonë për 3 vitet e ardhshme, përveç bojkotit në diskutime publike ju i mbyllët derën edhe në kuvend pa ngritur asnjë propozim të vetëm që do të mund të inkorporohej në të sa i përket gjithmonë KAB-it planifikimit buxhetor.

Ftesat dhe njoftimet për organizimet e dëgjimeve buxhetore ishin publike ama ju zgjodhët të mos merrni pjesë në to.

Si përfaqësues të qytetarëve të Gjilanit gjatë komunikimeve të përditshme në ta ju merrni çdo ditë kërkesa nga më të ndryshmet por ato po shuhen se zëri juaj nuk u dëgjua asnjëherë sepse zgjoidhët të bllokoni kuvendin bllokadë që I bën të papërfshirë një pjesë të madhe të elektoratit që ju përfaqësoni sepse në vend të participimit me propozime të planifikimit zgjodhët mospjesëmarrjen.

Në një situatë normale do të duhej të diskutonim për aspekte përmbajtësore të dokumentit, ti bënim analizë projekteve, propozimeve nga drejtorët, të shtjellonim deri në detaje vizionin për të ardhmen e komunës sonë.

Inati për t’i bllokuar kuvendin nuk do të duhej të ishte kurrë motivi ynë për të marr pjesë në seancë, ne do të duhej të mblidheshim për të diskutuar se sa shumë mund të bëjmë me kaq pak mundësi që kemi buxhetore.

Bllokada veç dëme shkakton qëndrimi ynë në kuvend duhet të vlej për diçka është koha të reflektojmë se cili në raport me përgjegjësitë që kemi.

Do të duhej të takoheshim sot për të diskutuar se sa janë të përfshirë të rinjtë në buxhetin për vitin 2025 dhe sa janë të përfshira gratë në pjesëmarrjen buxhetore në planifikimet e hershme të buxhetit të viti 2025 / 2027.

Do të duhej të ballafaqonin idetë dhe propozimet që garën e përbashkët për më shumë mirëqenie për qytetarët dhe më shumë përreth për komunën.

Dje ishit në drejtim të institucioneve sot jemi ne pushtetet shkojnë e vinë, ato ndërrohen vazhdimisht ndërsa konstantja është qytetari.

Ata që janë, ata që vinë pas nesh e gjurmët ngelen aty përherë bashkë me lavdinë që ju takon gjithmonë atyre që mbrapa lënë përkushtimin e angazhimin në kauza për vendin dhe progresin e gjithmbarshëm.

Fatkeqësisht sot nuk jemi takuar për një rrugë që do të na dërgon në një shkollë as për një lagje që nuk ka ndriçim publik e të peshoj se cilat bëjnë në vitin 2025.

Ne nuk diskutojmë për rritjen e subvencioneve, për barna, për qera në shëndetësi dhe mirëqenie sociale e mekanizma të tjerë e farë në bujqësi.

**Muhadin Haziri:** kryetari e dha një kronologji dhe doli por nëse e shohim që komuna ka ardhën në këtë gjendje edhe në seancat e jashtëzakonshme edhe mos me ditë rolin e tij kryetari të bëj zyrtarisht publike shkresën që të shpërbëj kuvendin.

Kryetari ato që i tha disa nuk janë të vërteta sepse në rend të parë sa I përket çështjes së buxhetit që edhe ne po diskutojmë bashkarisht ka munguar. transparenca e kryetarit, kanë munguar shumë dëgjime të cilat nëpër fshatra e qytete, lokalitete që përhere kanë qenë agjenda në focus për me ardhën deri te një paraqitje e shpenzimit apo planifikimit të buxhetit.

Unë po nisem prej lokalitetit prej të cilit vij është shumë interesant që çdo vizitë e kryetarit apo kërkesë që është për me inicu në punë përherë anashkalohen këshilltarët e fshatit, banorët vendas që janë aty edhe punohet sipas tekeve dhe sipas dëshirave që I praktikon kryetari.

Në Zhegër disa rrugë janë asfaltuar pa palnifikim dhe sigurt që project nuk ka pas se pasi që janë punuar kanë ardhur disa komisione, i kanë paraqit punët të cilat janë bërë.

Në këtë rast se fajësoj drejtpërdrejtë kryetarin por i përfshijë edhe hartuesit e projektit se duhet të dalësh në terren, të bësh një inçizim të terrenit.

**Ekrem Kryeziu:** dua të shprehi gjendjen alarmante të komunës sonë si rezultat i mospunës së neglizhencës, papërgjegjësisë dhe joprofesionalizmit të qeverisjes komunale që ka sjell në mosshfrytëzimin e buxhetit për projektet e parapara në vitin 2023 /2024.

Jemi të vetdijshëm për vendimin e implementimit të projekteve të cilat kanë qenë të planifikuara dhe të buxhetuar dhe ju z. kryetar nuk keni arritur as ti filloni e lëre më që ti implementoni shumicën prej tyre.

Po I përmendi disa stadium i qytetit dështim në fillimin e projektit renovimi i stadiumit të qytetit 6.000.000 € buxhet i vitit 2023 /2024 i shndërrur në gërmadh e i pashfrytëzuar nga 2 klube të super ligës dhe nga qytetarët e Gjilanit.

Si për mua si ish futbollist e shumë të tjerë është shumë e rëndë që ta pranojmë këtë gjendje, e keni degraduar sportin dhe 24 vite pas luftës nuk mundemi një ndeshje futbolli ta përcjellim në këtë qytet sipas traditës ashtu siç do të duhej në mënyrë të qytetëruar.

Dështim në fillimin e projektit renovimi i palestrës së sporteve Bashkim Selishta në qytet vlera 2400.000 € buxhet i vitit 2024.

Dështim në përfundimin e projektit ndërtimi i palestrës në Zhgër vlera 1200.000 € buxhet I vitit 2023 / 2024.

Dështim në fillimin e projektit të varrezave të reja të qytetit vlera 320.000 € buxhet I vitit 2024.

Problem I varrezave të qytetit tani më është bërë i papërballueshëm për qytetarët e Gjilanit nuk e di që ka ndonjë problem më urgjent dhe më të ndishëm I cili do të duhej të na preokuponte neve si individ dhe si institucione.

Dështimi i përfundimit të projektit të ndërtimit të kanalizimit të lumit e Dobërqanit edhe ai project është shndërruar në gërmadh pasi që këtë vit sështë punuar fare.

Dështimi i projektit të fillimit të fushës sportive në Dobërqan vlera 20.000 € kontrarë sociale.

Dështim në përfundimin e projektit të ndërtimit terenit sportive Zhegër vlera 60.000 € gjithashtu kontratë sociale.

Pasi janë edhe dhjetra kontrata të tjera e të cilat i përmendi shefi i grupit tonë dhe kolegë të tjerë tregojnë për seriozitetin e gjendjes.

Thirrja e kesaj séance të jashtëzakonshme nga ana e PDK-së siç po duket ka bërë efektin e parë të saj në fillimin e 2 projekteve që drri para një jave ishin harruar nga qeverisja komunale.

Ne ju inkurajojmë të na keni në përkrahje nëse na dëshmoni që e keni seriozisht angazhimin dhe dëshirën për të punuar me interesin e përgjithshëm.

Për çerdhen e ndërtuar në fshatin Miresh e përmendi kryetari e përgëzoj që është përfunduar por puna është bërë keq pasi që me ndërtimin e çerdhes është bllokuar parkingi për automjete për mësimdhënës dhe prindërit pastaj kjo po rrezikon sigurinë e nxënësve.

**Gresa Avdiu:** shprehi ngushëllime të përzemërta për familjen Shaqiri me rastin e ndarjes nga jeta të veprimtarit dhe atdhetarit të shquar Irfan Shaqiri.

Si bashkëvendase e tij jam krenare për të dhe për shumë veprimtarë të tjerë që gjithë jetën e tyre punuan pareshtur.

Me të vërtetë është për turp që kemi ardhur në këtë gjendje me thirr seanca të jashtëzakonshme për me emëru këshill të ekspertëve për me tregu se si me menaxhu paranë publike një komunë e madhe si Gjilani me kaq shumë nevoja por nuk pritet më mirë prej një kryetari që secilën fjalë që e ka dhënë e ka shkel me 2 këmbë.

Një kryetari që ka premtuar punësime meritokratike e që nuk ka lënë familjar të pushtetarëve pa e punësuar, një kryetari që prioritet ka rehatimin e kunatave e balldëzkave e jo mbajtjen e premtimeve.

E kur jemi te premtimet ka bërë të pamundurën duke dërguar dokumente të rreme te Instituti GAP për tu paraqitur se ka punuar dhe ka realizuar premtimet.

Nëse po na dëgjon po e pyes a na tregon se me çfarë krenohesh këto vite qeverisje, me cilin project madhor, me cilat veprime, me cilat premtime që ke mbajtur?

Një kryetar që ke bërë shuarjen e shoqatave Handikos, shoqatën e të verbërve, shoqatës Pema kategorisë më të ndishme që e kemi si shoqëri a krenoheni me këtë çështje, një kryetar që la 2 vite pa bursa studentët e Gjilanit, një kryetar që nuk e ka nda asnjë bursë për nxënësit ekselent.

Një kryetar që vet mbrëmë e pranoi projektet e mëdha po fillojnë tani duke ju referuar rrugës Adem Jashari projekt afër 250.000 €.

Pra në fund të mandatit i bie në mend për projekte të mëdha e i referohet project i madh një kosto me 250.000 euro.

Imagjinojeni as për një fshat me qenë project i madh një project me kosto kaq të madhe, ku mbet stadiumi i qytetit, impianti i ujërave të zeza, sheshi i qytetit, hyrje daljet e qytetit, a keni ndonjë fjalë për qarkoren e re të qytetit, ku mbet renovimi i ri i palestrës sportive, a nuk të vjen turp që në GAP thuhet renovimi i stadiumit dhe palestrës ka filluar.

Çka ka filluar te stadiumi dhe çka te palestra, ku jane faktet për to, a keni ndonjë fjalë për fshatin e lumtur, për projektin e varrezave të qytetit.

**Gentrit Murseli:** meqenëse kemi edhe media nga niveli qendror dhe ato të nivelit lokal pram und ta shohim se sa është serioze kërkesa e kryetarit të komunës drejtuar opozitës për dalje nga kriza.

Ne tham në fillim po e përsërisim edhe tash jemi grupi parlamentar i cili kemi më së shumti anëtar të kuvendit mirëpo edhe sot të pranishëm në këtë seancë jemi grupi që kemi më së shumti anëtarë dhe nuk po e kuptojmë arsyen cila është arsyeja e vërtetë që anëtarët e ekzekutivit që janë në pushtet mungojnë në seancën e jashtëzakonshme për buxhetin.

Unë konsideroj që së pari duhet ta mbledhësh grupin tënd parlamentar e pastaj ti akuzosh të tjerët.

Opozita sot janë të pranishëm në seancë të kuvendit ne tham prej kur është proceduar kuvendi ne si anëtarë të kuvendit e kemi pranuar buxhetin me datë 20 shtator që është veç 10 ditë prej sot.

Prej datës 20 shtator LDK ka pranuar me shku në takim me kryetarin e komunës përveç takimit e kemi nënshkruar një pjesë e madhe e anëtarëve të LDK-së edhe nënshkrimin për mbajtjen e kësaj séance të jashtëzakonshme dhe në anën tjetër ne nuk e shohim që kryetari I komunës e ka seriozisht kalimin e buxhetit për vitin 2025 kur anëtarët e tij mungojnë në seancë çka po pret prej anëtarëve të opozitës.

**Muhadin Haziri:** sot edhe në seancat e kaluara po shihet sa është serioziteti I kryetarit në raport me ekzekutivin.

Ai po mundohet përmes këtyre paraqitjeve në opinion kinse opozita janë pengesë e moskalimit të këtij buxheti.

Ne e dimë shumë mirë se çfarë ballfaqime kemi pas këtu, kemi pas edhe vitin e kaluar.

Shkresa të cilën e ka bërë publike për shpërbërjen e këtij kuvendi ku ne sot e kemi paraqit nënshkrimin tonë që kërkesa ishte e grupit të këshilltarëve të PDK-së të mbahet një seancë e jashtëzakonshme dhe unë i falendëroj edhe një pjesë të VV-së e kanë nënshkruar atë kërkesë dhe sot jemi këtu që ti paraqesim secili ato kushtet, mundësitë çka mundemi me ndryshu apo me I përmirësu.

**Bujar Nevzati:** është e vërtetë që sot e kemi ftuar këtë takim për dalje nga kjo gjendje edhe ne kemi propozim konkret për formimin e një komisioni të eskpertëve financiar ku PDK propozon që të formohet ai komision nga ekspert financiar me përvojë ngase po shihet që partia në pushtet nuk ka eskpert që e bëjnë këtë punë prandaj kemi kërkuar që sot të takohemi dhe ta propozojmë këtë komision nga 9 deri 11 anëtarë.

Të jenë të gjitha subjektet politike të përfshira në atë komision, të ketë edhe nga shoqëria civile.

Roli i kësaj trupe profesionale duhet të jetë këshill dhënës për qeverisjen komunale në aspektin e implementimit të projekteve dhe të planifikuara në buxhetin e komunës për vitin përkatës dhe monitorues në realizimin e tyre.

Qëllimi kësaj trupe profesionale është se përkrahet nga ekzekutivi I komunës në realizimin e buxhetit komunal dhe të granteve nga qeveria sipas planifikimit të miratuar nga kuvendi komunal në mënyrë që buxheti të shfrytëzohet dhe jo të mbesin me dhjetëra miliona të humbura në suficit vjetor buxhetor.

Gatishmëria për bashkëpunim nga ana e kuvendit komunal duhet të jetë e ndërsjellë dhe nga ana e ekzekutivit të komunës në mënyrë të efikasitetit të punës së këtij komisioni.

Pra komisioni duhet ti raportoj kuvendit komunal në baza 3 mujore lidhur me procesin e implementimit të planifikimeve buxhetore.

Ky komision duhet të jetë i ndërlidhur me mandatin e kuvendit komunal të Gjilanit.

Edhe kjo kërkesa e kryetarit që ju ka drejtuar sot MAPL për shpërbërjen e kuvendit ne si PDK mendojmë që së pari duhet të shkoj kryetari e pastaj kuvendi ose edhe kryetari edhe kuvendi komunal njëkohësisht të shkoj në zgjedhje.

**Gresa Avdiu:** në mungesë të shefit të LDK-së paraqes qëndrimin tonë të këshilltarëve të LDK-së duke qenë se i pari i ekzekutivit sot ka ndërmarr një nismë pa bazë ligjore duke i drejtuar një kërkesë MAPL për shpërbërjen e kuvendit në Gjilan ne si LDK në Gjilan i bëjmë me dije qytetarëve që me rast të dështimit të votimit të buxhetit do të nisim peticion për mbledhjen e nënshkrimeve për shkarkimin e kryetarit të Komunës i cili ka dështuar edhe buxheti me afatet ligjore.

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**